Fortino a făcut scorul etapei! Mircea Vodă s-a retras!

La sfârșitul săptămânii trecute, pe șase terenuri ale județului Brăila au avut loc tot atâtea partide care au contat pentru etapa cu numărul 23, a ligii a IV-a brăilene la fotbal. Afost o rundă în care gazdele au câștigat doar doar două meciuri, oaspeții s-au impus în alte trei situații, un joc s-a terminat nedecis, iar Voința Șuțești a câștigat cu 3-0 la „masa verde” partida cu Avântul Mircea Vodă deoarece aceasta din urmă s-a retras din campionat! În această etapă s-au marcat în total un număr de 32 de goluri (18 gazdele și 14 oaspeții), iar golgetereu rundei este Butiseacă (Fortino Ianca) care a punctat de patru ori în meciul câștigat (cu 8-1) de echipa lui, în disputa cu „lanterna roșie”, Victoria Dedulești!
Cea de-a doua și ultima victorie a gazdelor a fost aceea obținută de Victoria Cazasu (locul 6 cu 37 de puncte) în disputa de acasă cu Voința Vișani, iar unica remiză a fost în meciul de la Găiseanca dintre Voința (locul 13 cu 12 puncte) și FC Tufești (locul 3 cu 50 de puncte). Dintre cele trei victorii în deplasare, ce-a mai categorică a obținut-o Victoria Traian (locul 2 cu 61 de puncte) pe terenul Siretului din Vădeni (locul 7 cu 34 de puncte). Apoi Dunărea Gropeni (locul 4 cu 47 de puncte) a câștigat disputa de la Viitorul Galbenu (locul 10 cu 26 de puncte), în timp ce Victoria Cazasu ( locul 6 cu 37 de puncte) s-a impus la limită în meciul de pe terenul echipei CS Făurei (locul 9 cu 27 de puncte.
Dar iată rezultatele tehnice și marcatorii acestei etape a 23-a din liga a IV-a brăileană la fotbal, așa cum ne-au fost ele oferite cu amabilitate de Mihai Ianoș, secretarul general al AJF Brăila:

Sportul Chiscani – Voința Vișani 4-1 (1-0)
Zărnescu (42), Merloi (50, 63), Ciocianu (67)/ Radu (47)
Fortino Ianca – Victoria Dedulești 8-1 (7-0)
Stanciu (2), Butiseacă (21, 29, 32, 43), Irimia (22, 90+2), Ciurea (40)/ Jianu (75).
Viitorul Galbenu – Dunărea Gropeni 3-5 (1-2)
Jercan (40), Feraru (73, 76)/ Durbacă (18, 56), Cocianu (22), Mogoș (63)
CS Făurei – Victoria Cazasu 1-2 (1-0)
Cristea (25)/ Stănel (47), Popescu (75)
Siretul Vădeni – Victoria Traian 2-5 (1-1)
Paraipan (18), Ion Dragoș (64)/ Huțu (31), Barbu (47), Gagu (82), Spătaru (85), Iorga (89)
Voința Găiseanca – FC Tufești 0-0
Avântul Mircea Vodă – Voința Șuțești 0-3
Echipa din Mircea Vodă s-a retras din campionat și va pierde meciurile rămase de jucat cu scorul de 0-3.

Etapa viitoare, a 24-a, programează sâmbătă 18 mai, cu începere de la ora 11 (juniorii) și 13 (seniorii), următoarele partide:

Voința Vișani – Siretul Vădeni
Voința Șuțești – Viitorul Galbenu
Victoria Cazasu – Fortino Ianca
Dunărea Gropeni – CS Făurei
Victoria Dedulești – Voința Găiseanca
FC Tufești – Sportul Chiscani
Victoria Traian – Avântul Mircea Vodă 3-0

Articol de Valentin CONSTANTINESCU

Articolul Fortino a făcut scorul etapei! Mircea Vodă s-a retras! apare prima dată în Liga 2.