Scoruri de handbal, cu podium neschimbat

La sfârșitul săptămii trecute au avut loc partidele etapei cu numărul opt din liga a IV-a brăileană la fotbal, rundă în care trei formații s-au impus la scor în fața adversarelor întâlnite. A fost o etapă în care s-au marcat un număr de 44 de goluri (32 gazdele, și 12 oaspeții), iar golgeterul acestei runde este Pavel de la Conpet Cireșu cu patru reușite. Gazdele au câștigat patru partide, oaspeții s-au impus în două jocuri, iar alte două s-au terminat la egalitate. Scorul cel mai concludent, 9-0, l-a obținut Conpet Cireșu în disputa de pe teren propriu cu Victoria Cazasu, patru dintre cele nouă goluri fiind înscrise de Pavel!

Viitorul Însurăței a câștigat cu 8-0 disputa de acasă cu Avântul Mircea Vodă, iar Pandurii Tudor Vladimirescu s-a impus „numai” cu 7-0 în partida de pe propriul teren cu CS Făurei! Și FC Tufești a învins cu 5-1 în meciul din deplasare de pe terenul Viitorului din Ianca, iar în restul partidelor s-au înregistrat rezultate normale pentru un meci de fotbal. Tot în deplasare, dar numai cu 4-2 a câștigat și Voința Șuțești în meciul jucat la Voința Găiseanca, iar rezultatele de egalitate le-am consemnat în disputele de la Chiscani și Gropeni. Există însă și un meci la care oaspeții au depus o contestație, aici fiind vorba vorba de disputa dintre Viitorul Galbenu și Voința Vișani, încheiată pe teren cu scorul de 2-0 pentru gazde!

După această etapă, podiumul ligii a patra la fotbal a rămas neschimbat, și anume: 1. Conpet Cireșu 22p; 2. Pandurii Tudor Vladimirescu 19p.; 3. FC Tufești 18p. Pe ultimile locuri sunt Viitorul Galbenu cu 3 puncte (până se va judeca contestația), și Voința Găiseanca cu 0 puncte.
Dar iată rezultatele și marcatorii acestei etape cu numărul opt din cadrul ligii a IV-a brăilene la fotbal, așa cum ne-au fost ele oferite de Mihai Ianoș, secretarul general al AJF Brăila:

Pandurii Tudor Vladimirescu – CS Făurei 7-0 (5-0)
Condruț (10), Jianu (14, 16), Andrieș (33), Tănase (45, 83), Marcu (64)
Viitorul Galbenu – Voința Vișani 2-0 (0-0)
F. Moldoveanu (55), Pleșa (78)
Viitorul Însurăței – Avântul Mircea Vodă 8-0 (3-0)
Iacob (19, 42), Lupașcu (33), Oprea (46), Techiu (56, 82, 90+2), Gheorghiță (80)
Viitorul Ianca – FC Tufești 1-5 (0-4)
Toni (85)/ Cazan (10), Mirescu 15, 24, 34), Ghioca (90)
Conpet Cireșu – Victoria Cazasu 9-0 (6-0)
Pavel (7, 10, 44, 54), Ghisman (17), Preda (26), Radu (35, 76, 81)
Sportul Chiscani – Gloria Movila Miresii 2-2 (1-1)
Stoian (14), Băndărică (80)/ Mândroasa (23), Pleșa (47)
Dunărea Gropeni – Victoria Traian 1-1 (0-0)
Pârlițeanu (83)/ Adomnicăi (49)
Voința Găiseanca – Voința Șuțești 2-4 (1-3)
Barbu (43), Vlăducă (63)/ Harabagiu (7), Șerbuleț (27), M. Călin (39), G. Călin (90)

Etapa viitoare, a IX-a, din liga brăileană la fotbal, programează sâmbătă 13 octombrie, cu începere de la ora 11 (juniorii) și 13 (seniorii), următoarele partide:

CS Făurei – Viitorul Galbenu
Voința Vișani – Viitorul Însurăței
Avântul Mircea Vodă – Viitorul Ianca
FC Tufești – Conpet Cireșu
Voința Șuțești – Dunărea Gropeni
Victoria Traian – Sportul Chiscani
Gloria Movila Miresii – Pandurii Tudor Vladimirescu
Victoria Cazasu – Voința Găiseanca

Articol scris de Marcel SÃ‚NPETRU
Foto: Conpet Cireșu

Articolul Scoruri de handbal, cu podium neschimbat apare prima dată în Liga 2.