Gropeniul a realizat scorul etapei cu Mircea Vodă

La sfărșitul săptămânii trecute au avut loc partidele etapei cu numărul 22 din cadrul ligii a IV-a brăilene la fotbal, rundă în care gazdele au câștigat patru jocuri, iar oaspeții numai trei, și în care s-au marcat un număr total de 45 de goluri (!?), dintre care 26 au fost înscrise de gazde iar 19 de formațiile vizitatoare. Scorul etapei s-a înregistrat la Gropeni, acolo unde Dunărea din localitate (locul 4 cu 44 de puncte) a câștigat cu un neverosimil 13-1 partida jucată cu Avântul Mircea Vodă (locul 12 cu 14 puncte), într-un meci în care Nicușor Matei a stabilit recordul acestei ediții de campionat cu cel mai mare număr de goluri marcate într-un singur meci: 6 (șase!).
Un alt meci în care s-au impus gazdele a fost și acela de la Cazasu, acolo unde Victoria (locul 6 cu 34 de puncte) din localitate a învins numai cu 5-0 pe Viitorul Galbenu (locul10 cu 27 de puncte. Ultimul succes al formațiilor care au jucat acasă l-am înregistrat la Chiscani, acolo unde Sportul (locul 5 cu 36 de puncte) din localitate a câștigat cu 3-1 disputa cu Voința Găiseanca (locul 13 cu 11 puncte), iar în restul meciurilor au câștigat oaspeții.
Mai întâi, Victoria Traian (locul 2 cu 58 de puncte) a câștigat cu 5-2 pe terenul echipei Voința Vișani, în timp ce liderul, Fortino Ianca s-a impus cu 4-1 la FC Tufești (locul 3 cu 49 de puncte), dar după ce la pauză gazdele au condus cu scorul de 1-0 (!??). Un alt succes categoric în deplasare l-a obținut și CS Făurei (locul 9 cu 27 de puncte) care a câștigat cu 6-1 pe terenul echipei Victoria Dedulești (locul 14 cu 4 de puncte), dar comisia de disciplină din cadrul AJF Brăila va da din câte se pare câștig de cauză, (la masa verde) gazdelor deoparece CS Făurei a folosit un jucător care era suspendat pentru acest meci deoarece avea patru cartonașe galbene.
În fine, în ultimul meci al etapei, Siretul Vădeni (locul 7 cu 34 de puncte) a căștigat numai cu 2-1 partida jucată pe terenul echipei Voința Șuțești (locul 11 cu 21 de puncte).
Asta este în linii mari istoria etapei cu numărul 22 din cadrul ligii a IV-a brăilene la fotbal, a căror rezultate complete precum și marcatorii vi le prezentăm așa cum le-am aflat de la Mihai Ianoș, secretarul general al AJF Brăila:

Voința Vișani – Victoria Traian 2-5 (2-2)
Dobrică (9 și 32)/Lupașcu (23), Gagu (42), Huțu (47), Anghel (52), Barbu (64)
Voința Șuțești – Siretul Vădeni 1-2 (0-1)
Călin (85)/ Burlacu (8), Stan (61)
Dunărea Gropeni – Avântul Mircea Vodă 13- 1 (6-1)
Mogoș (3), Buhai (10), Matei (32, 36, 40, 48, 65, 75), Bogdan (44), Bănică (70), Durbacă (78, 86, 90)/Dociu (28)
Victoria Dedulești – CS Făurei 1-6 (0-4)
Moldoveanu (69)/ Cristea (11, 18, 58), Niță (35), Trestianu (40, 76)
FC Tufești – Fortino Ianca 1-4 (1-0)
Ghioca (40)/ Butiseacă (49, 72), Ciurea (65, 77)
Sportul Chiscani – Voința Găiseanca 3-1 (1-0)
Merloi (21, 71), Negru (84)/ Țapu (92)
Victoria Cazasu – Viitorul Galbenu 5-0 (2-0)
Bolozan (15, 64), Ștergărel 24), Niță (61), Negru (84)

Etapa viitoare, a 23-a, programează sâmbătă 12 mai, următoarele partide care vor începe la ora 11 (juniorii) și 13 (seniorii):

Sportul Chiscani – Voința Vișani
Voința Găiseanca – FC Tufești
Fortino Ianca – Victoria Dedulești
CS Făurei – Victoria Cazasu
Viitorul Galbenu – Dunărea Gropeni
Avântul Mircea Vodă – Voința Șuțești
Siretul Vădeni – Victoria Traian

scris de Valentin CONSTANTINESCU

Articolul Gropeniul a realizat scorul etapei cu Mircea Vodă apare prima dată în Liga 2.