Tudor Vladimirescu a furnizat surpriza etapei, dar Cireșu rămâne lider

La sfârșitul săptămânii trecute, pe opt terenuri ale județului Brăila au avut loc tot atâtea partide care au contat pentru etapa a cincea din cadrul ligii a patra la fotbal brăilene. A fost o rundă în care gazdele au câștigat patru meciuri, două s-au terminat la egalitate, iar în alte două situații s-au impus oaspeții. S-au marcat în total un număr de 30 de goluri (18 gazdele și 12 oaspeții), iar golgeterii acestei etape au fost Munteanu (Gloria Movila Miresii) și Durbacă (Conpet Cireșu) ambii cu câte trei reușite de fiecare. Surpriza acestei etape am consemnat-o la Tufești, acolo FC-ul din localitate nu a reușit decât un rezultat de egalitate, 2-2, cu nou promovata Pandurii Tudor Vladimirescu, și gazdele acestei partide au coborât de pe podium! Celălalt rezultat de egalitate al acestei runde s-a înregistrat la Mircea Vodă, acolo unde Avântul din localitate a terminat nedecias, 1-1, cu Sportul Chiscani, dar chiar și așa gruparea antrenată de Georgică Pascu este pe locul 13, cu numai 3 puncte!

Gloria Movila Miresii s-a impus acasă cu un categoric 5-0 în disputa cu Voința Șuțești, înt-un meci în care Munteanu a marcat trei dintre cele cinci goluri ale gazdelor. Tot trei goluri a marcat și Durbacă în victoria cu 6-1 obținută acasă de Conpet Cireșu în partida cu Viitorul Galbenu, dar după ce oaspeții au condus cu 1-0 printr-un gol marcat minutul 3 de Lăutaru! Tot o victorie pe teren propriu a obținut și CS Făurei în disputa cu Voința Găiseanca, același succes reușind și Voința Vișani în disputa cu Dunărea Gropeni dar numai cu 1-0.

Viitorul Însurăței (cu Marian Samoilă în mare vervă, fiind cel mai bun jucător de pe teren) s-a impus cu un categoric 4-0 pe terenul nou-promovatei Viitorul Ianca, în timp ce Victoria Traian pare că s-a trezi (în sfârșit) la realitate și a câștigat cu 4-1 pe terenul echipei Victoria Cazasu! După această etapă Conpet Cireșu (foto) rămâne liderul neînvins al ligii a patra brăilene la fotbal cu maximum de puncte, 15, pe locul secund a urcat Viitorul Însurăței cu 12 puncte (19-2 golaveraj), iar podiumul este încheiat de Voința Vișanmi tot cu 12 puncte, dar cu un golaveraj mai slab: 11-7! Ultimile patru poziții sunt ocupate de Sportul Chiscani, cu 3 puncte (5-10); Voința Șuțești 3p. (2-19); Voința Găiseanca 0p. (2-24) și Viitorul Galbenu 0p. (7-30).

Etapa viitoare va avea loc, la Însurăței, derby-ul turului de campionat, deoarece se vor afla față în față Viitorul Însurăței și Conpet Cireșu, într-o partidă deschisă oricărui rezultat, și care poate relansa lupta pentru primul loc! Dar până atunci vă prezentăm rezultatele și marcatorii acestei etape a cincea din cadrul ligii a patra brăilene la fotbal, așa cum ne-au fost ele oferite de Mihai Ianoș, secretarul general al AJF Brăila:

Victoria Cazasu – Victoria Traian 1-4 (0-1)
Iconaru (79)/ Veber (32), Colgiu (56), Huțu (63), Stanciu (75)
Gloria Movila Miresii – Voința Șuțești 5-0 (5-0)
Munteanu (19, 24, 35), Pleșa (33), Mândroasa (42)
CS Făurei – Voința Găiseanca 2-0 (1-0)
Popa (17, 86)
Voința Vișani – Dunărea Gropeni 1-0 (0-0)
Dobrică (82)
FC Tufești – Pandurii Tudor Vladimirescu 2-2 (1-0)
Gologan (43), Bratosin (47)/ Tănase (63, 73)
Avântul Mircea Vodă – Sportul Chiscani 1-1 (0-1)
Pamfil (64)/ Ciocianu (32)
Conpet Cireșu – Viitorul Galbenu 6-1 (3-1)
Crăciun (9), Durbacă (41, 42, 50), E. Cristian (83), Ghizman (85)/ Lăutaru (3)
Viitorul Ianca – Viitorul Însurăței 0-4 (0-1)
Techiu (3), M. Ion (69), Lupașcu (81, 87)

Etapa viitoarea, a șasea, care va avea loc sâmbătă 22 septembrie cu începere de la ora 11 (juniorii) și 13 (seniorii), programează următoarele partide:

Dunărea Gropeni – CS Făurei
Sportul Chiscani – Voința Vișani
Pandurii Tudor Vladimirescu – Avântul Mircea Vodă
Viitorul Galbenu – FC Tufești
Viitorul Însurăței – Conpet Cireșu
Viitorul Ianca – Gloria Movila Miresii
Voința Șuțești – Victoria Traian

Articol scris de Marcel SÃ‚NPETRU
Foto: Facebook Conpet Cireșu

Articolul Tudor Vladimirescu a furnizat surpriza etapei, dar Cireșu rămâne lider apare prima dată în Liga 2.